**Հայաստանի կարմիր գինի**

**Խոսք՝ Աշոտ Գրաշու
Երաժ.՝ Արամ Խաչատրյանի**

Գովենք ընկեր, ուրախ սազով,
Հայաստանի կարմիր գինին,
Խմենք ընկեր, ոսկե թասով,
Հայաստանի կարմիր գինին:

 Աղբյուրի պես վարար լինի
 Հայաստանի կարմիր գինին,
 Ով որ խմի, անուշ լինի
 Հայաստանի կարմիր գինին:

Սարեր, ձորեր մենք զարդարենք
Կանաչ-կարմիր այգիներով,
Կարասները լիքը լցնենք
Հայաստանի կարմիր գինով:

 Աղբյուրի պես վարար լինի
 Հայաստանի կարմիր գինին,
 Ով որ խմի, անուշ լինի
 Հայաստանի կարմիր գինին:

Թող երգի պես միշտ կարկաչի
Հայրենիքի ճոխ սեղանին,
Թող վառ շրթով մեզ հյուր կանչի
Հայաստանի կարմիր գինին:

 Աղբյուրի պես վարար լինի
 Հայաստանի կարմիր գինին,
 Ով որ խմի, անուշ լինի
 Հայաստանի կարմիր գինին: